pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-วธ.จัดมหกรรมวัฒนธรรม วิถีถิ่น วิถีไทย ชมเสน่ห์แห่งวัฒนธรรมแดนใต้
วันอังคารที่ 21 มีนาคม 2560
วธ.จัดมหกรรมวัฒนธรรม วิถีถิ่น วิถีไทย ชมเสน่ห์แห่งวัฒนธรรมแดนใต้
วธ.จัดมหกรรมวัฒนธรรม วิถีถิ่น วิถีไทย ชมเสน่ห์แห่งวัฒนธรรมแดนใต้
กระทรวงวัฒนธรรมโดยกรมส่งเสริมวัฒนธรรมร่วมกับจังหวัดสตูลจัดมหกรรมวัฒนธรรม วิถีถิ่น วิถีไทย ประจําปีงบประมาณ พ.ศ. ๒๕๖๐ (ภาคใต้) ระหว่างวันที่ ๑-๕ มีนาคม ๒๕๖๐ เพลิดเพลินกับกิจกรรมมากมายตลอด ๕ วัน อาทิ การแสดงพื้นบ้านจากศิลปินพื้นบ้านและศิลปินแห่งชาติ การแสดงของคณะเพชรจรัสแสง จากรายการ Thailand’s Talent โกไข่กับนายสน วงดนตรีลูกทุ่งมโนรา การจําหน่ายสินค้าทางวัฒนธรรม การแสดงของเครือข่ายวัฒนธรรม ๑๔ จังหวัดภาคใต้ ปิดท้ายด้วยศิลปินบ่าววี
วันที่ ๒ มีนาคม ๒๕๖๐นายวีระ โรจน์พจนรัตน์รัฐมนตรีว่าการกระทรวงวัฒนธรรม ประธานเปิดงานมหกรรมวิถีถิ่น วิถีถิ่นฯ กล่าวว่า กรมส่งเสริมวัฒนธรรม กระทรวงวัฒนธรรม ร่วมกับจังหวัดสตูล จัดงานมหกรรมวัฒนธรรม วิถีถิ่น วิถีไทย นับเป็นการผนึกกําลังอย่างยิ่งใหญ่ เพื่อนําเสนออัตลักษณ์ทางวัฒนธรรมที่มีความโดดเด่นของแต่ละท้องถิ่นของภาคใต้ สิ่งเหล่านี้ไม่เพียงสร้างความภาคภูมิใจให้แก่ภูมิปัญญาชาวบ้าน แต่ยังเปิดพื้นที่ให้ชุมชนมีรายได้จากทุนทางวัฒนธรรม เกิดการแลกเปลี่ยนเรียนรู้ซึ่งกัน และกัน เกิดการถ่ายทอดองค์ความรู้สู่เด็กและเยาวชน รวมทั้งส่งเสริมรายได้ให้แก่ศิลปินพื้นบ้านตามนโยบาย ของรัฐบาล และกิจกรรมที่จัดขึ้นยังเป็นส่วนหนึ่งของสํานึกในพระมหากรุณาธิคุณที่มีต่อพระบาทสมเด็จ พระปรมินทรมหาภูมิพลอดุลยเดช ในฐานะที่ท่านทรงเป็น "อัครศิลปิน” ที่ได้ทรงทํานุบํารุงงานศิลปวัฒนธรรมตลอดมา ถือเป็นการเทิดพระเกียรติและแสดงความอาลัยต่อพระองค์ท่านในฐานะพสกนิกรชาวไทยด้วย
ด้านนางพิมพ์รวี วัฒนวรางกูรอธิบดีกรมส่งเสริมวัฒนธรรม กล่าวเพิ่มเติมว่า สําหรับกิจกรรมภายในงาน ประกอบด้วย นิทรรศการตามรอยเสด็จพระราชดําเนินภาคใต้ของพระบาทสมเด็จพระปรมินทรมหาภูมิพลอดุลยเดช และสมเด็จพระเจ้าอยู่หัวมหาวชิราลงกรณ บดินทรเทพยวรางกูร การแสดงศิลปวัฒนธรรมพื้นบ้าน อาทิ การแสดงโนราโกลน การแสดงรํามโนรา การแสดงดิเกฮูลู เป็นต้น การสาธิตและจําหน่ายผลิตภัณฑ์ทางวัฒนธรรม ๑๔ จังหวัดภาคใต้ กิจกรรมเสวนาวิชาการ การประกวดผลงานด้านวัฒนธรรม การอบรมความรู้ด้านวัฒนธรรมระยะสั้น จากหน่วยงานภายในจังหวัดสตูล การแสดงจากศิลปินคณะเพชรจรัสแสง Thailand got talent การแสดงศิลปินบ่าววี
กรมส่งเสริมวัฒนธรรม หวังเป็นอย่างยิ่งว่า การจัดมหกรรมวัฒนธรรม วิถีถิ่น วิถีไทย ประจําปีงบประมาณ พ.ศ. ๒๕๖๐ (ภาคใต้) นี้ จะเป็นการส่งเสริมการสร้างรายได้ให้กับชุมชนด้วยการนําทุนทางวัฒนธรรมในท้องถิ่นมาสร้างมูลค่าเพิ่มทางเศรษฐกิจ ก่อให้เกิดรายได้แก่คนในชุมชนผ่านทางการท่องเที่ยวสินค้าและบริการทางวัฒนธรรม ตลอดจนสร้างความภาคภูมิใจในมรดกภูมิปัญญาท้องถิ่นแก่ลูกหลานชาวใต้ด้วย
รัฐบาลไทย-ข่าวทำเนียบรัฐบาล-คณะกรรมการป้องกันและแก้ไขปัญหาการตั้งครรภ์ในวัยรุ่น เห็นชอบร่างกฎกระทรวงกำหนดสิทธิในการป้องกันและแก้ไขปัญหาการตั้งครรภ์ในวัยรุ่น
วันศุกร์ที่ 3 กรกฎาคม 2563
คณะกรรมการป้องกันและแก้ไขปัญหาการตั้งครรภ์ในวัยรุ่น เห็นชอบร่างกฎกระทรวงกําหนดสิทธิในการป้องกันและแก้ไขปัญหาการตั้งครรภ์ในวัยรุ่น
คณะกรรมการป้องกันและแก้ไขปัญหาการตั้งครรภ์ในวัยรุ่น เห็นชอบร่างกฎกระทรวงกําหนดสิทธิในการป้องกันและแก้ไขปัญหาการตั้งครรภ์ในวัยรุ่น
วันนี้ (3 ก.ค. 63) เวลา 10.00 น. ณ ห้องประชุม 301 ตึกบัญชาการ 1 ทําเนียบรัฐบาล นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานการประชุมคณะกรรมการป้องกันและแก้ไขปัญหาการตั้งครรภ์ในวัยรุ่น ครั้งที่ 1/2563 โดยมีหน่วยงานที่เกี่ยวข้องเข้าร่วมประชุม
นางสาวไตรศุลี ไตรสรณกุล รองโฆษกประจําสํานักนายกรัฐมนตรีเปิดเผยว่าที่ประชุมมีมติเห็นชอบร่างกฎกระทรวงกําหนดสิทธิในการป้องกันและแก้ไขปัญหาการตั้งครรภ์ในวัยรุ่นของราชการส่วนท้องถิ่น พ.ศ. .... เพื่อให้วัยรุ่นได้รับสิทธิ คําปรึกษา ความช่วยเหลือ สวัสดิการทางสังคมด้านบริการอนามัยการเจริญพันธุ์ โดยให้นําเสนอแก่คณะรัฐมนตรีต่อไป
พร้อมกันนี้ ที่ประชุมรับทราบเรื่องการปรับระบบการเข้าถึงบริการอนามัยการเจริญพันธุ์สําหรับวัยรุ่น เนื่องจากสถานการณ์การแพร่ระบาดของเชื้อไวรัสโควิด-19 ทําให้รัฐจําเป็นต้องประกาศใช้ พ.ร.ก. ฉุกเฉินฯ ส่งผลให้ห้ามเดินทางข้ามจังหวัด ทําให้วัยรุ่นมีอุปสรรคในการเข้าถึงบริการอนามัยการเจริญพันธุ์หรือการเข้าถึงบริการยุติการตั้งครรภ์ที่ปลอดภัยภายใต้การดูแลของบุคลากรทางการแพทย์ ดังนั้น จึงได้มีแนวทางปรับรูปแบบให้วัยรุ่นสามารถเข้าถึงการช่วยเหลือได้สะดวก อาทิ การให้คําแนะนําปรึกษา การให้บริการคุมกําเนิด การปรึกษาทางเลือกกรณีตั้งครรภ์ไม่พึงประสงค์ โดยให้บริการผ่านระบบโทรเวชกรรม (Telemedicine) การให้คําปรึกษาทางโทรศัพท์ การให้ความรู้ทางแอปพลิเคชัน LINE เป็นต้น
พร้อมทั้ง รับทราบถึงผลการสํารวจผลกระทบและความต้องการของเด็กและเยาวชน ในช่วงการแพร่ระบาดของเชื้อไวรัสโควิด-19 จากผลสํารวจพบว่าในช่วงนโยบายงดออกจากบ้าน เด็กและเยาวชนส่วนใหญ่ใช้เวลาไปกับสื่อออนไลน์ และรับข้อมูลข่าวสารจากทางโซเชียลมีเดียมากขึ้น ส่งผลให้เด็กและเยาวชนส่วนใหญ่ตระหนักรู้ถึงความสําคัญในการป้องกันตัวจากเชื้อไวรัสโควิด-19 และเป็นกระบอกเสียงในการสร้างความเข้าใจแก่ผู้สูงอายุในชุมชน
โอกาสนี้ นายอนุทิน ชาญวีรกูล รองนายกรัฐมนตรี ในฐานะรัฐมนตรีว่าการกระทรวงสาธารณสุข ได้กําชับให้ทุกคนไม่ประมาทโดยเฉพาะช่วงเวลาการผ่อนคลายมาตรการระยะที่ 5 ที่มีการเปิดสถานบันเทิง ผับ/บาร์ อาบ อบ นวด ต้องสวมใส่หน้ากากอนามัยอยู่เสมอ พร้อมย้ําว่าขณะนี้ประเทศไทยต้องชะลอการเปิดรับการเดินทางเข้ามาของชาวต่างชาติ เนื่องจากต่างประเทศยังคงพบการแพร่ระบาดของเชื้อไวรัสโควิด-19 อย่างต่อเนื่อง ขอให้มั่นใจว่ากระทรวงสาธารณสุขมีความพร้อมในการดูแลคนไทย และไม่ขาดแคลนเวชภัณฑ์อย่างแน่นอน
.......................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-การท่าเรือแห่งประเทศไทยเร่งดำเนินการเยียวยาผู้เช่าทรัพย์สินที่ได้รับผลกระทบจากการแพร่ระบาดของโรคติดเชื้อไวรัส COVID-19
วันอังคารที่ 19 พฤษภาคม 2563
การท่าเรือแห่งประเทศไทยเร่งดําเนินการเยียวยาผู้เช่าทรัพย์สินที่ได้รับผลกระทบจากการแพร่ระบาดของโรคติดเชื้อไวรัส COVID-19
รือโท กมลศักดิ์ พรหมประยูร ผู้อํานวยการการท่าเรือแห่งประเทศไทย กระทรวงคมนาคม กล่าวว่า คณะกรรมการการท่าเรือแห่งประเทศไทย มีมติเมื่อวันที่ 5 พฤษภาคม 2563
อนุมัติให้การท่าเรือแห่งประเทศไทย (กทท.) ให้ความช่วยเหลือเยียวยาผู้เช่าทรัพย์สินของ กทท. ตามมติคณะรัฐมนตรีที่ให้หน่วยงานจัดทํามาตรการให้ความช่วยเหลือผู้มีส่วนได้ส่วนเสียในส่วนที่เกี่ยวข้อง เพื่อบรรเทาผลกระทบทางเศรษฐกิจจากการแพร่ระบาดของโรคติดเชื้อไวรัส COVID-19 และสามารถขับเคลื่อนเศรษฐกิจให้ดําเนินไปได้อย่างต่อเนื่อง
ในการนี้ กทท. ได้ให้ความช่วยเหลือผู้เช่าทรัพย์สินของ กทท. ที่เป็นคู่สัญญากับ กทท. ซึ่งเป็นบุคคลธรรมดา นิติบุคคล ยกเว้นหน่วยงานราชการ รัฐวิสาหกิจ หน่วยงานของรัฐ และบริษัทมหาชน จํากัด เป็นระยะเวลา 3 เดือน นับตั้งแต่เดือนพฤษภาคม 2563 เป็นต้นไป ดังนี้
1. กลุ่มผู้เช่าอาคารสํานักงาน อาคาร - พาณิชย์ และผู้เช่าประกอบธุรกิจ ให้เรียกเก็บค่าเช่าหรือค่าตอบแทนตามสัญญาแต่ละราย ในอัตราร้อยละ 50 ของค่าเช่าหรือค่าตอบแทนแต่ละสัญญา คิดเป็นจํานวนเงิน 10,369,670.11 บาทต่อเดือน
2. กลุ่มผู้เช่าที่อยู่อาศัย ให้งดเว้นการเรียกเก็บค่าเช่าหรือค่าตอบแทนตามสัญญาแต่ละราย คิดเป็นจํานวนเงิน 676,872.45 บาทต่อเดือน
3. ขยายระยะเวลาการชําระค่าเช่า หรือค่าตอบแทน โดยไม่คิดค่าปรับกรณีชําระล่าช้า ตลอดระยะเวลาการผ่อนผันไม่เกิน 1 เดือน ของแต่ละรอบการชําระค่าเช่าหรือค่าตอบแทนตามสัญญาสําหรับผู้เช่าทรัพย์สินทุกกลุ่ม
ทั้งนี้ กทท. ได้ให้ความช่วยเหลือเยียวยาตามมาตรการ ตามข้อ 1 และข้อ 2 รวมเป็นเงินจํานวนทั้งสิ้น 33,139,627.68 บาท
รัฐบาลไทย-ข่าวทำเนียบรัฐบาล-รัฐมนตรี ก.อุตฯ เป็นประธานในการประชุมผู้บริหารระดับสูงกระทรวงอุตสาหกรรม
วันอังคารที่ 29 มกราคม 2562
รัฐมนตรี ก.อุตฯ เป็นประธานในการประชุมผู้บริหารระดับสูงกระทรวงอุตสาหกรรม
นายอุตตม สาวนายน  รัฐมนตรีว่าการกระทรวงอุตสาหกรรม เป็นประธานในการประชุมผู้บริหารระดับสูงกระทรวงอุตสาหกรรม
วันนี้ (29 มกราคม 2562) เวลา 11.30 น. นายอุตตม สาวนายน รัฐมนตรีว่าการกระทรวงอุตสาหกรรม เป็นประธานในการประชุมผู้บริหารระดับสูงกระทรวงอุตสาหกรรม โดยมีนายพสุ โลหารชุน ปลัดกระทรวงอุตสาหกรรม รองปลัดกระทรวงอุตสาหกรรม ผู้ตรวจราชการกระทรวงอุตสาหกรรม อธิบดี ผู้อํานวยการสถาบันเครือข่าย ผู้บริหารระดับสูงของกระทรวงอุตสาหกรรมเข้าร่วม  พร้อมแจ้งให้ทราบว่าได้ยื่นหนังสือลาออกจากการปฏิบัติหน้าที่รัฐมนตรีว่าการกระทรวงอุตสาหกรรมแล้ว และขอบคุณผู้บริหารทุกหน่วยงานที่ให้ความร่วมมือด้วยดีในการขับเคลื่อนนโยบายด้านอุตสาหกรรมของประเทศ ทั้งด้านอุตสาหกรรมเป้าหมาย การพัฒนาพื้นที่เศรษฐกิจพิเศษ (อีอีซี) การพัฒนาและยกระดับเอสเอ็มอี วิสาหกิจชุมชน รวมทั้งการควบคุมดูแลโรงงานอุตสาหกรรม รวมถึงการลงทุนและพัฒนาด้านอุตสาหกรรมชีวภาพ การจัดตั้งแพลตฟอร์มระดับประเทศที่ใช้ในการพัฒนาแรงงานในภาคอุตสาหกรรม โดยเฉพาะการเสริมทักษะองค์ความรู้ที่ตอบโจทย์อุตสาหกรรมในระดับอาชีวะ เพื่อการพัฒนาคนในตอบสนองความต้องการของภาคอุตสาหกรรมและ ความต้องการแรงงานในชุมชน เพื่อเป็นการสร้างโอกาส ลดความเหลื่อมล้ําในพื้นที่ชุมชนต่างๆ  นอกจากนี้ยังได้ฝากให้ผู้บริหาร และข้าราชการกระทรวงอุตสาหกรรมช่วยสานต่อโครงการที่เป็นประโยชน์ตามนโยบายของรัฐบาลนี้ต่อไป ซึ่งตนเชื่อว่าโครงการต่างๆ เหล่านี้ได้เดินหน้ามาอย่างถูกต้องตามแนวทางของการพัฒนาอุตสาหกรรม 4.0 แล้ว
รัฐบาลไทย-ข่าวทำเนียบรัฐบาล-นายกรัฐมนตรีเป็นประธานประชุมคณะกรรมการบริหารราชการแผ่นดินเชิงยุทธศาสตร์ ครั้งที่ 9/60 ขับเคลื่อนโครงการ SMART Visa และ Doing Business Portal
วันศุกร์ที่ 18 สิงหาคม 2560
นายกรัฐมนตรีเป็นประธานประชุมคณะกรรมการบริหารราชการแผ่นดินเชิงยุทธศาสตร์ ครั้งที่ 9/60 ขับเคลื่อนโครงการ SMART Visa และ Doing Business Portal
นายกรัฐมนตรีเป็นประธานการประชุมคณะกรรมการบริหารราชการแผ่นดินเชิงยุทธศาสตร์ (บยศ.) ครั้งที่ 9/2560 เพื่อขับเคลื่อนโครงการ SMART Visa และ Doing Business Portal
วันนี้ (18 ส.ค.60) เวลา 09.30 น. ณ ห้องสีเขียว ตึกไทยคู่ฟ้า ทําเนียบรัฐบาล พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะกรรมการบริหารราชการแผ่นดินเชิงยุทธศาสตร์ (บยศ.) ครั้งที่ 9/2560 ร่วมกับรองนายกรัฐมนตรี รัฐมนตรี และผู้ที่เกี่ยวข้อง เพื่อขับเคลื่อนโครงการที่สําคัญ 2 เรื่อง คือ SMART Visa และ Doing Business Portal
โครงการ SMART Visa เป็นหนึ่งในนโยบายในการช่วยสนับสนุนให้บุคลากรจากต่างชาติ เช่น นักลงทุน ผู้เริ่มธุรกิจใหม่ พนักงานที่มีความสามารถ และผู้เชี่ยวชาญในด้านเทคนิค ได้เข้ามาแลกเปลี่ยนความรู้ทั้งภาครัฐและเอกชน ช่วยเสริมศักยภาพการเติบโตของธุรกิจในประเทศไทย และยังเพิ่มอัตราการจ้างงาน การผลิต และการขาย เพื่อผลักดันเศรษฐกิจให้ก้าวหน้ายิ่งขึ้น โดยบุคลากรจากต่างชาติ ที่สามารถยื่นขอ SMART Visa ได้ ได้แก่ นักลงทุน ผู้เริ่มต้นธุรกิจใหม่ พนักงานทักษะสูงหรือผู้บริหารระดับสูง และผู้ถือ SMART Visa จะได้สิทธิประโยชน์เพิ่มเติมจาก Visa แบบปกติ คือ (1) สามารถอาศัยอยู่ในประเทศไทยได้สูงสุด 4 ปี (*ขึ้นอยู่กับประเภทของกลุ่มบุคคล) (2) ไม่ต้องขอ Work Permit (3) ผู้ติดตาม (คู่สมรสและบุตร) ได้รับสิทธิในการอยู่อาศัยและทํางานในไทยเทียบเท่ากับผู้ที่ถือ SMART Visa (4) ขยายเวลารายงานตัวจาก 90 วัน เป็น ทุก ๆ 1 ปี (ติดตามรายละเอียดเพิ่มเติมได้ที่ https://www.facebook.com/PMDUThailand/)
สําหรับ Doing Business Portal เป็นการออกสตาร์ทธุรกิจง่ายกว่าเดิม ในระบบราชการ 4.0 เริ่มต้นธุรกิจได้ง่าย ๆ ไม่ต้องผ่านการเดินเอกสารหลายขั้นตอนอย่างที่เคยเป็นมา เพราะสามารถจดทะเบียนนิติบุคคล ขออนุญาตก่อสร้าง และติดตั้งระบบไฟฟ้าผ่านระบบ e-Registration ได้ครบ จบในที่เดียวแบบออนไลน์ (Single Platform) และไม่ว่าต้องการจะขอสินเชื่อ หาที่ดินตั้งโรงงาน หรือชําระภาษีในฐานะผู้ประกอบการ ก็ใช้บริการผ่านอินเทอร์เน็ตได้เลย ทําให้การประกอบธุรกิจไม่ใช่เรื่องยากอีกต่อไป และพร้อมให้บริการคนไทยทุกคน(ติดตามรายละเอียดเพิ่มเติมได้ที่ :www.opdc.go.th)
----------------------
กลุ่มประชาสัมพันธ์และเผยแพร่ สํานักโฆษก
(ข้อมูลจากคณะทํางาน PMDU)
รัฐบาลไทย-ข่าวทำเนียบรัฐบาล-ปลัดกอบชัยฯ ร่วมพิธีลงนามบันทึกความเข้าใจว่าด้วยความร่วมมือทางวิชาการด้านการบริหารจัดการสิ่งแวดล้อม
วันศุกร์ที่ 31 กรกฎาคม 2563
ปลัดกอบชัยฯ ร่วมพิธีลงนามบันทึกความเข้าใจว่าด้วยความร่วมมือทางวิชาการด้านการบริหารจัดการสิ่งแวดล้อม
นายกอบชัย สังสิทธิสวัสดิ์ ปลัดกระทรวงอุตสาหกรรม ร่วมพิธีลงนามบันทึกความเข้าใจว่าด้วยความร่วมมือทางวิชาการด้านการบริหารจัดการสิ่งแวดล้อม ณ ห้องประชุมสิริวัฒนภักดี ชั้น 11 อาคารนราธิปพงศ์ประพันธ์ สถาบันบัณฑิตพัฒนบริหารศาสตร์ (NIDA)
วันนี้ (31 กรกฎาคม 2563) นายกอบชัย สังสิทธิสวัสดิ์ ปลัดกระทรวงอุตสาหกรรม ร่วมพิธีลงนามบันทึกความเข้าใจว่าด้วยความร่วมมือทางวิชาการด้านการบริหารจัดการสิ่งแวดล้อม ระหว่าง กระทรวงอุตสาหกรรม กับ สถาบันบัณฑิตพัฒนบริหารศาสตร์ พร้อมด้วย นายเดชา จาตุธนานันท์ ผู้ตรวจราชการกระทรวงอุตสาหกรรม และนายสหวัฒน์ โสภา ผู้ช่วยปลัดกระทรวงอุตสาหกรรม โดยมี ศาสตราจารย์ ดร. กําพล ปัญญาโกเมส อธิการบดีสถาบันบัณฑิตพัฒนบริหารศาสตร์ ศาสตราจารย์ ดร. วิสาข ภู่จินดา คณบดีคณะบริหารการพัฒนาสิ่งแวดล้อม และคณะผู้บริหาร ให้การต้อนรับ ณ ห้องประชุมสิริวัฒนภักดี ชั้น 11 อาคารนราธิปพงศ์ประพันธ์ สถาบันบัณฑิตพัฒนบริหารศาสตร์ (NIDA) สําหรับการลงนามบันทึกความเข้าใจว่าด้วยความร่วมมือทางวิชาการในครั้งนี้ มีวัตถุประสงค์ เพื่อส่งเสริมความร่วมมือทางวิชาการ การพัฒนาขีดความสามารถในการปฏิบัติงานด้านการพัฒนาอุตสาหกรรมสู่ความยั่งยืน ทั้งในด้านเชิงวิชาการและการสร้างสรรค์นวัตกรรม ตลอดจนเพื่อเป็นการพัฒนาบุคลากร และความร่วมมือในการวิจัยในด้านต่าง ๆ นอกจากนี้ ยังสามารถต่อยอดความเชื่อมโยงจากการลงนามฯ ในครั้งนี้ ด้วยการเชิญบุคลากรผู้เชี่ยวชาญจาก NIDA มาร่วมมือในโครงการศูนย์ทดสอบยานยนต์และยางล้อแห่งชาติ เพื่อขับเคลื่อนการดําเนินงานต่อไป
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมพินิจฯ ร่วมกับสำนักงานกิจการยุติธรรม  เปิดเวทีระหว่างประเทศ หารือแนวทางการปฏิบัติต่อเด็กและเยาวชน  ให้สอดคล้องกับมาตรฐานสหประชาชาติ
วันพุธที่ 28 มิถุนายน 2560
กระทรวงยุติธรรม โดยกรมพินิจฯ ร่วมกับสํานักงานกิจการยุติธรรม  เปิดเวทีระหว่างประเทศ หารือแนวทางการปฏิบัติต่อเด็กและเยาวชน  ให้สอดคล้องกับมาตรฐานสหประชาชาติ
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม เป็นประธานเปิดการประชุมวิชาการระดับนานาชาติครั้งที่ ๑๕ ว่าด้วยการยุติความรุนแรงต่อเด็กและเยาวชนในกระบวนการยุติธรรม (The ๑๕th National Symposium on Ending Violence against Children in Juvenile
เมื่อวันพุธที่ ๒๘ มิถุนายน ๒๕๖๐ เวลา ๐๙.๐๐ น.
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม
เป็นประธานเปิดการประชุมวิชาการระดับนานาชาติครั้งที่ ๑๕
ว่าด้วยการยุติความรุนแรงต่อเด็กและเยาวชนในกระบวนการยุติธรรม
(The ๑๕th National Symposium on Ending Violence against Children in Juvenile Justice System)
พร้อมกล่าวปาฐกถาพิเศษ ในหัวข้อ “การนําความเปลี่ยนแปลงที่ดีมาสู่ชีวิต
ของเด็กและเยาวชนภายใต้กระบวนการยุติธรรม โดยใช้ยุทธศาสตร์ต้นแบบและมาตรการทางปฏิบัติ
ของสหประชาชาติในการขจัดความรุนแรงต่อเด็กในด้านการป้องกันอาชญากรรม
และกระบวนการยุติธรรมทางอาญา (UN Model Strategies)”
เพื่อรณรงค์ให้ทุกภาคส่วนที่เกี่ยวข้องได้ตระหนักถึงสถานการณ์ ผลกระทบของความรุนแรง
นําเสนอองค์ความรู้ สถิติ และผลการดําเนินงานความคืบหน้าทางวิชาการ
ในการปฏิบัติต่อเด็กและเยาวชนในกระบวนการยุติธรรมของประเทศไทย
พร้อมทั้งเป็นเวทีให้กับภาคีเครือข่ายได้แลกเปลี่ยนองค์ความรู้ประสบการณ์
และนําเสนอสิ่งที่แต่ละหน่วยงานได้ดําเนินการในการปฏิบัติต่อเด็กและเยาวชนในกระบวนการยุติธรรม
โดยเน้นให้ความสําคัญกับการมีส่วนร่วมของประเทศสมาชิกในภูมิภาคอาเซียน
ร่วมกําหนดนโยบาย และยกระดับมาตรฐานการปฏิบัติต่อเด็กและเยาวชนภายใต้กระบวนการยุติธรรม
เพื่อขจัดความรุนแรงต่อเด็กและเยาวชน ไม่ให้จดจําเป็นพฤติกรรมและนํามาลอกเลียนแบบต่อไปในอนาคต
และมีความก้าวหน้าสอดคล้องกับมาตรฐานสหประชาชาติ
โอกาสนี้ รัฐมนตรีว่าการกระทรวงยุติธรรม ได้เน้นย้ําในเรื่องการดําเนินการในอนาคต คือ ต้องปรับปรุง
กลไกการทํางานที่มีอยู่ในปัจจุบันให้ทันสมัยและทันต่อการเปลี่ยนแปลงที่เกิดขึ้น
สําหรับการประชุมในครั้งนี้ จะทําให้ประเทศไทยได้ข้อเท็จจริง ข้อมูล ข้อคิดเห็น และข้อเสนอแนะ
เพื่อนําไปกําหนดนโยบายในการปฏิบัติต่อเด็กและเยาวชน
ให้สอดคล้องกับเป้าหมายและการพัฒนาที่ยั่งยืน (Sustainable Development Goal- SDGs)
เกี่ยวกับการป้องกันเด็กจากความรุนแรงในทุกรูปแบบ อีกทั้งนําไปเป็นข้อมูลเพื่อหารือ
และอภิปรายในการประชุมสหประชาชาติว่าด้วยการป้องกันอาชญากรรมและความยุติธรรมทางอาญา สมัยที่ ๑๕
(United Nations Congress on Crime Prevention and Criminal Justice)
ซึ่งจะจัดขึ้นในปี ๒๐๒๐ ณ ประเทศญี่ปุ่นด้วย
ทั้งนี้ การจัดงานดังกล่าว กําหนดจัดขึ้นระหว่างวันที่ ๒๘ – ๓๐ มิถุนายน ๒๕๖๐
ณ โรงแรมเซ็นทรา บายเซ็นทารา
ศูนย์ราชการและคอนเวนชั่นเซ็นเตอร์ ถนนแจ้งวัฒนะ กรุงเทพฯ
รัฐบาลไทย-ข่าวทำเนียบรัฐบาล-รมต.นร.สุวพันธุ์ฯ เป็นประธานการประชุมคณะกรรมการคุ้มครองผู้บริโภค ครั้งที่ 11/2560
วันพุธที่ 27 ธันวาคม 2560
รมต.นร.สุวพันธุ์ฯ เป็นประธานการประชุมคณะกรรมการคุ้มครองผู้บริโภค ครั้งที่ 11/2560
ที่ประชุมได้พิจารณาและมีมติเห็นชอบ การดําเนินคดีแพ่งกับผู้ประกอบธุรกิจด้านสินค้าและบริการทั่วไป การดําเนินคดีกับผู้ประกอบธุรกิจอสังหาริมทรัพย์ พร้อมแนะนํา สคบ. ให้ความสําคัญกับการโฆษณา ลด แลก แจก แถม ในห้างสรรพสินค้าต่าง ๆ
วันนี้ (27 ธันวาคม 2560) เวลา 9.30 น. ณ ห้องประชุม 301 ชั้น 3 ตึกบัญชาการ 1 ทําเนียบรัฐบาล นายสุวพันธุ์ ตันยุวรรธนะ รัฐมนตรีประจําสํานักนายกรัฐมนตรี เป็นประธานการประชุมคณะกรรมการคุ้มครองผู้บริโภค ครั้งที่ 11/2560 ซึ่งสรุปสาระสําคัญ ดังนี้
ที่ประชุมได้พิจารณาและมีมติเห็นชอบให้ดําเนินคดีกับผู้ประกอบธุรกิจด้านสินค้าและบริการทั่วไป จํานวน 2 เรื่อง คือ กรณีซื้อรถยนต์และชําระเงินครบแล้ว แต่ไม่สามารถจดทะเบียนได้ กรณียึดรถที่ค้างค่างวด แต่ขายรถยนต์ให้แก่บุคคลอื่นก่อนกําหนดโดยไม่ได้แจ้งให้ผู้ร้องทราบ และกรณีขอยกเลิกสัญญาจองและขอเงินที่ชําระไปแล้วคืน นอกจากนี้ ที่ประชุมได้พิจารณาและมีมติเห็นชอบให้ดําเนินคดีแพ่งแก่ผู้ประกอบธุรกิจด้านอสังหาริมทรัพย์ ทั้งบ้านจัดสรรและคอนโดมิเนียมจํานวน 12 เรื่อง ในประเด็นปัญหาต่าง ๆ อาทิ กรณีคืนเงินจองเนื่องจากไม่ผ่านการอนุมัติสินเชื่อ กรณีขอยกเลิกสัญญาและขอเงินที่ชําระไปแล้วคืน เนื่องจากการก่อสร้างมีปัญหา กรณีบริษัทเรียกเก็บเงินดอกเบี้ยผิดนัดโดยที่ไม่มีการระบุไว้ในสัญญา กรณีขอเงินชดใช้ค่าเสียหายเนื่องจากละทิ้งงานก่อสร้าง กรณีขอให้ชดใช้เงินในการว่าจ้างซ่อมแซมทรัพย์สินส่วนกลางที่ชํารุดและยังอยู่ในระยะรับประกัน และกรณีขอยกเลิกสัญญาและขอเงินที่ได้ชําระไปแล้วคืน เนื่องจากไม่สามารถโอนกรรมสิทธิ์ห้องชุดให้ได้
พร้อมกันนี้ ที่ประชุมได้กําชับให้ สคบ. ดําเนินการในช่วงเทศกาลปีใหม่นี้คือ การให้ความสําคัญกับการโฆษณา ลด แลก แจก แถม ในห้างสรรพสินค้าต่าง ๆ ที่จะมีการจัดโปรโมชั่นส่งเสริมการขายมากเป็นพิเศษในช่วงนี้ โดยจะต้องแสดงเงื่อนไขในการโฆษณาอย่างชัดเจน โดย คณะเจ้าหน้าที่ สคบ. ได้ลงพื้นที่ตรวจประเด็นนี้ตามแนวปฏิบัติของการบังคับใช้กฎหมายอย่างเคร่งครัด เพื่อเป็นการป้องกันปัญหาก่อนที่จะเกิดขึ้นกับผู้บริโภคอย่างไม่เป็นธรรม
ทั้งนี้ สคบ. ยังได้มอบของขวัญปีใหม่สําหรับประชาชนในปีใหม่นี้ คือ มาตรการเพื่อแก้ไขปัญหาการใช้บริการเช่าที่พักอาศัย ที่ สคบ. เป็นหน่วยงานหลักในการดําเนินการประสานกับหน่วยงานที่เกี่ยวข้อง คือ กระทรวงการพัฒนาสังคมและความมั่นคงของมนุษย์ กรมการค้าภายใน เพื่อกําหนดแนวทางในการคุ้มครองผู้บริโภคให้ได้รับความยุติธรรมในการใช้บริการเช่าหอพัก เพราะเป็นประเด็นที่มีผลกระทบต่อประชาชนหลายกลุ่มทั้งนักศึกษา คนทํางาน และครอบครัวทั่วไปโดยจะให้ความสําคัญในการกําหนดราคาค่าน้ํา ค่าไฟฟ้า และเงื่อนไขการเก็บค่าประกันและค่าเช่าล่วงหน้า และการจัดทําหลักฐานการตรวจสภาพห้องเช่า ซึ่งได้ประมวลข้อมูลมาจากปัญหาที่มีการร้องเรียนเข้ามายัง สคบ. โดยจะออกเป็นประกาศคณะกรรมการคุ้มครองผู้บริโภคว่าด้วยสัญญา เรื่อง ให้ธุรกิจให้เช่าอาคารเพื่ออยู่อาศัยเป็นธุรกิจควบคุมสัญญา ซึ่งจะกําหนดเงื่อนไขและรายละเอียดดังกล่าวลงไปในสัญญาอย่างชัดเจน ซึ่งจะเป็นการคุ้มครองผู้บริโภคเรื่องที่พักอาศัยได้อย่างเป็นรูปธรรมมากยิ่งขึ้น โดยจะมีผลบังคับเรื่องดังกล่าวในเดือนมีนาคม 2561
************************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-“ชิมช้อปใช้” 3 วันแรก (27 – 29 ก.ย. 62) คึกคัก มีผู้ใช้สิทธิ์ 370,523 ราย คิดเป็นยอดใช้จ่ายรวม 294 ล้านบาท
วันอังคารที่ 1 ตุลาคม 2562
“ชิมช้อปใช้” 3 วันแรก (27 – 29 ก.ย. 62) คึกคัก มีผู้ใช้สิทธิ์ 370,523 ราย คิดเป็นยอดใช้จ่ายรวม 294 ล้านบาท
..
#ไทยคู่ฟ้ากระทรวงการคลังเผย “ชิมช้อปใช้” 3 วันแรก (27 – 29 ก.ย. 62) คึกคัก มีผู้ใช้สิทธิ์ 370,523 ราย คิดเป็นยอดใช้จ่ายรวม 294 ล้านบาท โดยกว่า 50% เลือก “ช้อป” ในร้านกลุ่ม OTOP วิสาหกิจชุมชน และร้านธงฟ้าประชารัฐ คิดเป็น 148 ล้านบาท รองลงมา คือ “ชิม” ในร้านอาหารและเครื่องดื่ม มียอดใช้จ่ายประมาณ 60 ล้านบาท “ใช้” เช่น ที่โรงแรม โฮมสเตย์ มียอดใช้จ่ายประมาณ 7 ล้านบาท และร้านค้าทั่วไป มียอดใช้จ่ายประมาณ 79 ล้านบาท
.
สําหรับการลงทะเบียนรับสิทธิ์ “ชิมช้อปใช้” ที่ผ่านมาเต็มโควตา 1 ล้านรายทุกวัน โดยระบบจะใช้เวลาตรวจสอบ 3 วันทําการ และเมื่อได้รับ SMS แจ้งสิทธิ์และยืนยันตัวตนในแอปพลิเคชัน “เป๋าตัง” แล้ว จะสามารถใช้สิทธิ์ได้ในวันถัดไป ซึ่งการยืนยันตัวตนนั้นเพื่อประโยชน์ของผู้ใช้ ป้องกันการสวมสิทธิ์ และหากสแกนใบหน้า 3 ครั้งแล้วยังไม่สามารถใช้งานได้ สามารถไปยืนยันตัวตนได้ที่ ธ.กรุงไทย ทุกสาขา
.
ส่วนการใช้งานแอปพลิเคชัน “ถุงเงิน” และ “เป๋าตัง” ขอให้เปิดใช้บริการค้นหาตําแหน่งที่ตั้ง หรือ Location Service ทุกครั้ง เพื่อยืนยันว่ามีการไปใช้สิทธิ์ในจังหวัดที่เลือกจริง โดยร้านค้าที่รับชําระเงินด้วยแอปพลิเคชัน “ถุงเงิน” g-Wallet ช่อง 1 วงเงิน 1,000 บาท จากรัฐบาล จะได้รับเงินโอนเข้าบัญชีของร้านค้าไม่เกินเวลา 21.00 น. ของวันทําการถัดไป ส่วน g-Wallet ช่อง 2 ซึ่งเป็นจํานวนเงินที่ประชาชนเติมเอง จะได้รับเงินโอนเข้าบัญชีของร้านค้าในวันถัดไปไม่เกินเวลา 06.30 น. ของทุกวัน
สอบถามการใช้งานแอปฯ “ถุงเงิน” และ “เป๋าตัง” ได้ที่ ธนาคารกรุงไทย โทร. 02 111 1144
รัฐบาลไทย-ข่าวทำเนียบรัฐบาล-ผู้ช่วยโฆษกรัฐบาลเผย ทำเนียบฯ เตรียมจัดกิจกรรมฉลองวันเด็กแห่งชาติ ประจำปี 2561
วันศุกร์ที่ 12 มกราคม 2561
ผู้ช่วยโฆษกรัฐบาลเผย ทําเนียบฯ เตรียมจัดกิจกรรมฉลองวันเด็กแห่งชาติ ประจําปี 2561
ผู้ช่วยโฆษกรัฐบาลเผย ทําเนียบฯ เตรียมจัดกิจกรรมฉลองวันเด็กแห่งชาติ ประจําปี 2561พร้อมเปิดโอกาสให้เด็กและเยาชนได้นั่งเก้าอี้นายกรัฐมนตรี โดยผู้สนใจสามารถลงทะเบียนจองคิว ณ บริเวณด้านหน้าตึกไทยคู่ฟ้า
วันนี้ (9 ม.ค. 61 ) เวลา 14.20 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) ซึ่งมีพลเอก ประยุทธ์ จันทร์โอชา นายกรัฐมนตรี เป็นประธานฯ พันเอกหญิงทักษดา สังขจันทร์ ผู้ช่วยโฆษกประจําสํานักนายกรัฐมนตรี ได้กล่าวถึงการจัดกิจกรรมฉลองวันเด็กแห่งชาติ ประจําปี 2561 ว่า เช้าวันเสาร์ที่ 13 มกราคม 2561 เวลาประมาณ 08.30 น. นายกรัฐมนตรี จะเดินทางไปเป็นประธานเปิดงานฉลองวันเด็กแห่งชาติประจําปี 2561 ของกระทรวงศึกษาธิการ ณ สนามหญ้าหน้ากระทรวงศึกษาธิการ จากนั้น นายกรัฐมนตรี เยี่ยมเยียนให้โอวาทแก่เยาวชนสัมพันธ์ ของกองบัญชาการตํารวจนครบาล ณ บริเวณสนามหญ้าหน้าสํานักงานเลขาธิการคุรุสภา
ต่อจากนั้น เวลาประมาณ 09.40 น. นายกรัฐมนตรี จะเป็นประธานเปิดงานฉลองวันเด็กแห่งชาติ ประจําปี 2561 ณ สนามหญ้าหน้าตึกไทยคู่ฟ้า ทําเนียบรัฐบาล ภายใต้ชื่องาน “เด็กไทย ก้าวไกลด้วยเทคโนโลยี” พร้อมกันนี้ นายกรัฐมนตรี จะพบปะกับเด็กและเยาวชนที่นําชื่อเสียงมาสู่ประเทศ เด็กจากจังหวัดชายแดนภาคใต้ และเด็กพิเศษหรือเด็กด้อยโอกาส จํานวน 21 คน พร้อมร่วมถ่ายภาพกับนายกรัฐมนตรี
สําหรับกิจกรรมอื่น ๆ ที่น่าสนใจซึ่งมีการนํามาแสดง ณ ทําเนียบรัฐบาล เช่น ที่บริเวณตึกสันติไมตรี (หลังนอก) จะเป็นการแสดงดนตรี ของโรงเรียนต่าง ๆ การแสดงเต้น Classical Troupe วีดิทัศน์นําเสนอผลงานเด็กไทยที่ได้รับรางวัล รวมทั้ง นายกรัฐมนตรี จะกล่าวให้โอวาทกับเด็กและเยาวชนด้วย
จากนั้น นายกรัฐมนตรี จะเยี่ยมชมกิจกรรมของกระทรวงและหน่วยงานต่าง ๆ ที่นํามาแสดง ณ บริเวณตึกสันติไมตรี หลังใน ได้แก่ กระทรวงดิจิทัลเพื่อเศรษฐกิจและสังคม องค์การพิพิธภัณฑ์วิทยาศาสตร์แห่งชาติ กระทรวงวัฒนธรรม กระทรวงวิทยาศาสตร์และเทคโนโลยี กระทรวงกลาโหม สํานักงานคณะกรรมการการอุดมศึกษา สํานักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.)
นอกจากนี้ ยังมีกิจกรรมที่สําคัญ ณ ตึกนารีสโมสร ทําเนียบรัฐบาล คือ การเปิดโอกาสให้เด็กและเยาวชนได้มาทดลองอ่านข่าวเสมือนอยู่ในบรรยากาศที่เกิดขึ้นจริง ตลอดจนเยี่ยมชมห้องประชุมคณะรัฐมนตรี ณ ห้องประชุม 501 ชั้น 5 ตึกบัญชาการ 1 ทําเนียบรัฐบาล และเปิดโอกาสให้เด็กและเยาชนได้นั่งเก้าอี้นายกรัฐมนตรี โดยผู้สนใจสามารถลงทะเบียนจองคิว ณ บริเวณด้านหน้าตึกไทยคู่ฟ้า
---------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-พิธีมอบประกาศนียบัตรหลักสูตร “นักบริหารการอุตสาหกรรมระดับต้น” รุ่นที่ 28
วันพฤหัสบดีที่ 6 กุมภาพันธ์ 2563
พิธีมอบประกาศนียบัตรหลักสูตร “นักบริหารการอุตสาหกรรมระดับต้น” รุ่นที่ 28
นางวรวรรณ  ชิตอรุณ  รองปลัดกระทรวงอุตสาหกรรม เป็นประธานปิดการฝึกอบรมและมอบประกาศนียบัตร  ให้แก่ผู้ผ่านการฝึกอบรม หลักสูตร “นักบริหารการอุตสาหกรรมระดับต้น” รุ่นที่ 28 ณ โรงแรมเดอะทวินทาวเวอร์  กรุงเทพฯ
วันนี้ (6 กุมภาพันธ์ 2563) นางวรวรรณ ชิตอรุณ รองปลัดกระทรวงอุตสาหกรรม เป็นประธานปิดการฝึกอบรมและมอบประกาศนียบัตร ให้แก่ผู้ผ่านการฝึกอบรม หลักสูตร “นักบริหารการอุตสาหกรรมระดับต้น” รุ่นที่ 28 ของกระทรวงอุตสาหกรรม ณ โรงแรมเดอะทวินทาวเวอร์ กรุงเทพฯ #กระทรวงอุตสาหกรรม # นักบริหารการอุตสาหกรรมระดับต้น
รัฐบาลไทย-ข่าวทำเนียบรัฐบาล-"ยุติธรรม" จัดการประชุมระดับชาติฯ ขับเคลื่อนงานด้านธุรกิจกับสิทธิมนุษยชน
วันศุกร์ที่ 23 ธันวาคม 2559
"ยุติธรรม" จัดการประชุมระดับชาติฯ ขับเคลื่อนงานด้านธุรกิจกับสิทธิมนุษยชน
นางกรรณิการ์ แสงทอง รองปลัดกระทรวงยุติธรรม ในฐานะหัวหน้ากลุ่มภารกิจด้านการบริหารความยุติธรรมเป็นประธานเปิดการประชุมระดับชาติว่าด้วยธุรกิจกับสิทธิมนุษยชน (National Dialogue on Business and Human Rights)
เมื่อวันพฤหัสบดีที่ ๒๒ ธันวาคม ๒๕๕๙ เวลา ๐๙.๑๕ น.
นางกรรณิการ์ แสงทอง รองปลัดกระทรวงยุติธรรม
ในฐานะหัวหน้ากลุ่มภารกิจด้านการบริหารความยุติธรรม
เป็นประธานเปิดการประชุมระดับชาติว่าด้วยธุรกิจกับสิทธิมนุษยชน
(National Dialogue on Business and Human Rights)
เพื่อเปิดตัวการดําเนินงานด้านธุรกิจกับสิทธิมนุษยชนของกระทรวงยุติธรรมอย่างเป็นทางการ
สร้างความตระหนักเกี่ยวกับหลักการสหประชาชาติว่าด้วยธุรกิจกับสิทธิมนุษยชน
แลกเปลี่ยนเรียนรู้เกี่ยวกับผลการดําเนินงานด้านธุรกิจกับสิทธิมนุษยชนร่วมกับทุกภาคส่วน
และวางแผนการขับเคลื่อนงานด้านธุรกิจกับสิทธิมนุษยชนร่วมกับทุกภาคส่วน
โดยมีผู่้แทนในคณะกรรมาธิการระหว่างรัฐบาลอาเซียนว่าด้วยสิทธิมนุษยชน
เครือข่ายโกลบอล คอมแพ็ค ประเทศไทย
ผู้แทนจากองค์กรระหว่างประเทศ ผู้แทนจากหน่วยงานภาครัฐ ภาคธุรกิจ
และเครือข่ายภาคประชาสังคม เข้าร่วมประชุมฯ ประมาณ ๑๕๐ คน
ณ โรงแรมมิราเคิล แกรนด์ คอนเวนชั่น กรุงเทพมหานคร